Archaefructus
Archaefructus jest tipski i jedini rod izumrle, zasebne monotpske porodice Archaefructaceae, fosilnih cvjetnica, iz razreda Magnoliopsida, divizija Magnoliophyta. Ovo je rod fosilnih zeljastih vodenih biljaka, sjemenjača,čiji su fosili nađeni u sjeveroistočnoj Kini, Formacija Yixian. Potiču iz donje krede, od prije 125 miliona godina. Archaefructus je najraniji poznati rod cvjetnica. Nedostaju mu čašica i latice. Reproduktivni organi, karpele i prašnici, nastajali su duž stabljika, a ne kondenzirani u cvjetove kao kod modernih angiospermi. Porodica Archaefructaceae predložena je kao nova bazna grupa cvjetničkih porodica. Alternativno tumačenje istog fosila je da ima dužu stabljiku/peteljku kao cvasti, a ne kao cvjetovi, sa peteljkama (muških) cvjetova odozdo i sa tučkovima (ženskim) cvjetovima odozgo. Otkriće Archaefructus eoflora podržava ovu interpretaciju, jer se strukture dvospolnih cvijetova nalazi između prašničkih i tučkovih organa. Ako je ovo tačno, Archaefructus možda i nije bazni rod unutar angiospermi, ali može biti i blizu redu Nymphaeales ili baznim eudikotiledonama.